ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
12 มิ.ย. 2558

สรุปภาวะตลาดภาคเช้า : SET แกว่งแคบถึงอ่อนตัว – SET แกว่งแคบและหนักไปทางอ่อนตัว ตามสัญญาณทางเทคนิคระยะสั้นที่ต้องลดความร้อนแรงก่อน รวมถึงกลุ่มพลังงานโดนกดดันจากการอ่อนตัวของราคาน้ำมันดิบในช่วงเช้านี้ หลังข่าวซาอุฯ เล็งเพิ่มกำลังการผลิต และกังวลเล็กๆ สำหรับปัญหาหนี้กรีซ ซึ่งยังไม่ได้ข้อสรุป ทั้งนี้ SET ปิดภาคเช้าที่ระดับ 1512.94 จุด (-0.12%) มูลค่าซื้อขายที่ 1.5 หมื่นลบ. กลุ่มหลักพลังงานและแบงก์ กดดันตลาด ปิดลบ -0.9% และ -0.2% ตามลำดับ ขณะที่ ICT ปิดบวก +0.5% ด้านตลาดภูมิภาคแกว่งแคบบวกลบ
 
กลยุทธ์ที่แนะนำ :ช่วงบ่าย: คาดแกว่งแคบถึงอ่อนตัว โดยเฉพาะเมื่อต่ำกว่า 1509 จุด ลงมา การอ่อนตัวจะชัดขึ้น เพื่อไปหาแนวรับที่ 1500 และ 1490 จุด ตามลำดับ ส่วนด้านบน Upside จำกัดที่ 1518 จุด ปัจจัยกดดันมาจาก 1) การอ่อนตัวของราคาน้ำมันดิบ กดดันกลุ่มพลังงาน 2) กังวลปัญหาหนี้กรีซ และ 3) กังวลเรื่องดอกเบี้ยเฟด ก่อนการประชุมในสัปดาห์หน้า กลยุทธ์ รอซื้อสะสมเมื่ออ่อนตัว ส่วนการเก็งกำไร แนะนำแบ่งขายทำกำไร และรอรับใหม่อีกครั้งที่แนวรับบริเวณ 1490-1500 จุด ทั้งนี้ หุ้นแนะนำตามสัญญาณเทคนิค ได้แก่ IFEC (รับ 13.1 ต้าน 14.2 Cut 12.7)
 